ગુનાખોરી ડામવા માટે સેકટર-૭ પોલીસ સ્ટેશનના પીઆઈ જે.ડી. મેવાડાના માર્ગદર્શન હેઠળ ડી-સ્ટાફ પીએસઆઈ ડી.એસ. રાઓલ અને ટીમ ખાનગી વાહનમાં પેટ્રોલિંગ કરી રહી હતી. દરમિયાન પથિકા એસ.ટી. સ્ટેન્ડ નજીક પાર્કિંગમાં બે ઈસમો શંકાસ્પદ જણાય હતા. પૂછપરછ દરમિયાન તેમણે પોતાના નામ વિનોદ ભીખુભાઈ દંતાણી (રહે. સીટીએમ) અને લાલભાઈ ચંદુભાઈ દંતાણી (રહે. અમરાઈવાડી) જણાવ્યા હતા. વિનોદ પાસે સેમસંગ અને લાલાભાઈ પાસે વિવો કંપનીનો મોબાઈલ હતો. આ મોબાઈલ અંગે પૂછપરછ કરતાં બહાર આવ્યું હતું કે, તેમણે રૂપાલની પલ્લીમાંથી આ ફોન ચોર્યા હતા. પોલીસે તપાસ કરીને મોબાઈલના મૂળ માલિક પણ શોધી કાઢ્યા હતા.